lugesin merq bloogist arutlust teemal ausus, tõde ja õigus. merq küsis  kellele on vaja ausust ja tõde ja õigust?  enne vastamist sellele küsimusele on vist vaja defineerida need kolm mõistet. mina seda, muuseas, ei oska hästi. ausus - kas enese või teiste suhtes? tõde - kas lihtne fakt või sügavalt hinge näriv? õigus - kas õigus midagi teha või õigus millegi üle? tegelikult on ausus, tõde ja õigus emotsioonid. vist. või on need lihtsalt emotsioonide põhjustajad? vahendid seega? kas võib  öelda, et ausus = tõde = õigus?  kes iganes see oli (mingi luuletaja? filosoof?) kes ütles, et ausus on armastus.  siis saaksime valemiks  armastus = ausus = tõde = õigus.  armastus = õigus. õigus armastada?  kui palju on siin ilmas inimesi, kes meid armastavad? ja kas me oskame seda armastust hinnata ja hoida? võtta seda millegi selge ja puhtana, tumestamata seda hirmude ja kahtlustega? oskame ja julgeme üldse armastada?  armastame siis. aususe,  tõe ja õigusega. julgeme ikka öelda oma kallitele, et armastame. sest see ongi ausus. ja tõde. ja õigus.  ma armastan.